บาทเปิด 29.97 บาทต่อดอลลาร์ แนวโน้มแกว่งแคบ
เงินบาทเปิดตลาด 29.97 บาทต่อดอลลาร์ แนวโน้มแกว่งแคบในกรอบ 29.90-30.05 บาทต่อดอลลาร์ ตลาดรอปัจจัยใหม่
29 ม.ค. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 29.97 บาท/ดอลลาร์ แข็งค่าเล็กน้อยจากเย็นวานนี้ที่ระดับ 30.04 บาท/ดอลลาร์ วันนี้คาดว่าเงินบาทจะเคลื่อนไหวในกรอบแคบ เนื่องจากตลาดยังไร้ปัจจัยใหม่ที่จะเข้ามามีผลต่อทิศทางของตลาดเงินมากนัก
ขณะที่ล่าสุดวานนี้สหรัฐฯ เปิดเผยตัวเลข GDP ไตรมาส 4/63 ที่ขยายตัวได้ 4.0% แต่ก็ยังต่ำกว่าที่นักวิเคราะห์คาดการณ์ นักบริหารเงิน คาดว่า วันนี้เงินบาทจะเคลื่อนไหวในกรอบ 29.90-30.05 บาท/ดอลลาร์